

RĪGAS 95.VIDUSSKOLA

Bruknas iela 5, Rīga, LV–1058, tālrunis 67474185, e-pasts: r95vs@riga.lv

------------------------------------------------------------------------------------------------------------------------------

IEKŠĒJIE NOTEIKUMI

Rīgā

|  |  |
| --- | --- |
| 11.04.2022. | Nr. VS95-22-1-nts  |

**Izglītojamo uzņemšanas kārtība Rīgas 95.vidusskolā**

Izdoti saskaņā ar Vispārējās izglītības likuma 41.panta otro daļu un Ministru kabineta 2022.gada 11.janvāra noteikumu Nr.11 “Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē” 8.punktu

1. **Vispārīgie jautājumi**

1. Noteikumi nosaka kārtību, kādā izglītojamie tiek uzņemti Rīgas 95.vidusskolā (turpmāk – Skola) vispārējās vidējās izglītības programmā (turpmāk – izglītības programma).

2. Skolas 10.klasē konkursa kārtībā uzņem izglītojamos **Matemātikas, fizikas un programmēšanas virzienā (**Matemātika I, Angļu valoda I) un **Bioloģija, ķīmijas virzienā** (Matemātika I, Angļu valoda I), kuri ir nokārtojuši iestājpārbaudījumu un kuri ir saņēmuši apliecību par vispārējo pamatizglītību.

3. Skolas 11. un 12.klasē brīvajās vietās konkursa kārtībā uzņem izglītojamos, kuri ir nokārtojuši iestājpārbaudījumu un līdz Skolas noteiktam termiņam ir nokārtojuši pārbaudījumus tajos izvēlētās izglītības programmas mācību priekšmetos, kurus viņi nav apguvuši iepriekšējā izglītības iestādē.

4. Uzņemšanai Skolā vispārējās vidējās izglītības programmā kā iestājpārbaudījums tiek noteikts rakstisks kombinēts pārbaudījums (turpmāk – iestājpārbaudījums).

5. Komplektējot klases, Skola ievēro Rīgas domes Izglītības, kultūras un sporta departamenta (turpmāk – Departaments) noteikto kārtību.

1. **Iestājpārbaudījuma organizēšana izglītojamo uzņemšanai**

**Skolas 10.klasē**

1. Lai iestātos 10.klasē, pretendentam jākārto iestājpārbaudījums, kuru Departaments rīko apvienotu visām Rīgas pilsētas vidējās izglītības iestādēm.
2. Iestājpārbaudījuma organizēšana un rezultātu paziņošana notiek saskaņā ar Departamenta 2022.gada 1.aprīļī iekšējo noteikumu Nr. DIKS-22-12-nts “Apvienoto iestājpārbaudījumu organizēšanas kārtība un vienotu kritēriju noteikšana izglītojamo uzņemšanai Rīgas valstspilsētas pašvaldības izglītības iestādēs 2022./2023.mācību gadam” (turpmāk – Iekšējie noteikumi) noteikto kārtību.
3. Iestājpārbaudījuma saturu, pieteikšanās termiņus, norises laikus, vērtēšanas kārtību un rezultātu paziņošanas kārtību nosaka Departamenta Iekšējie noteikumi.
4. Informācija par iestājpārbaudījuma organizāciju vismaz trīs nedēļas iepriekš pirms iestājpārbaudījuma norises datuma tiek publicēta Skolas tīmekļa vietnē https://95vsk.lv/ un izvietota Skolas informatīvajā stendā.
5. Pieteikšanās iestājpārbaudījumam notiek elektroniski Departamenta izveidotā tīmekļa vietnē, aizpildot izveidoto pieteikuma formu. Pieteikumam ir informatīvs raksturs. Pieteikšanās tiek uzsākta divas nedēļas pirms iestājpārbaudījuma norises datuma, pieteikuma saite tiek publicēta Skolas tīmekļa vietnē <https://95vsk.lv/>.
6. **Iestājpārbaudījuma organizēšana izglītojamo uzņemšanai uz brīvajām vietām Skolas 11. un 12.klasē**
7. Informācija par brīvajām vietām Skolas 11. un 12.klasē tiek publicēta Skolas tīmekļa vietnē.
8. Iestājpārbaudījuma organizēšanai Skolas direktors izveido iestājpārbaudījuma komisiju, kura sagatavo iestājpārbaudījuma saturu, vērtēšanas kritērijus, organizē iestājpārbaudījuma norisi un vērtēšanu, izskata apelācijas par iestājpārbaudījuma rezultātiem, ja tāda iesniegtas.
9. Pretendentiem, viņu vecākiem vai citiem bērna likumiskajiem pārstāvjiem (turpmāk-vecāki) ir tiesības iepazīties ar iestājpārbaudījumu programmu un norises kārtību.
10. Pieteikšanās iestājpārbaudījumam notiek Skolas noteiktajā kārtībā.
11. Iestājpārbaudījumu rezultāti tiek paziņoti ne vēlāk kā 7. (septītajā) darba dienā pēc iestājpārbaudījuma norises dienas, publicējot Skolas tīmekļa vietnē un izvietojot Skolas informatīvajā stendā.
12. Apelāciju par iestājpārbaudījuma vērtējuma pārskatīšanu pretendenta vecāki vai citi likumiskie pārstāvji (turpmāk – vecāki) var iesniegt Skolas direktoram ne vēlāk kā 2 (divu) darbadienu laikā pēc iestājpārbaudījuma rezultātu paziņošanas. Apelācijas izskatīšanas rezultāti tiek paziņoti pretendenta vecākiem rakstiski 3 (trīs) darba dienu laikā no iesnieguma saņemšanas brīža.
13. **Izglītojamo uzņemšana un dokumentu iesniegšana**
14. Skolā izglītojamie tiek uzņemti konkursa kārtībā, ņemot vērā iestājpārbaudījumā iegūto punktu skaitu un, ja vispārējās pamatizglītības sekmju vērtējums ir ne mazāks kā 4 balles.
15. Konkursa kopējo punktu skaitu veido iestājpārbaudījumā iegūto punktu skaits.

19. Attiecīgās klases tiek komplektētas, ievērojot izglītojamo programmas, virziena izvēli un iegūto punktu skaitu iestājpārbaudījumā, proporcionāli vietu skaitam klasē.

1. Pēc konkursa rezultātu paziņošanas dokumentu iesniegšana notiek atbilstoši normatīvo aktu prasībām un Skolas direktora noteiktajā termiņā.
2. Ja dokumenti direktora noteiktā termiņā nav iesniegti, izglītojamo no attiecīgās izglītības programmas pretendentu saraksta svītro un saskaņā ar konkursa rezultātiem viņa vieta tiek piedāvāta nākamajam pretendentam.

**V. Noslēguma jautājumi**

1. Noteikumi stājas spēkā ar pieņemšanas brīdi.
2. Atzīt par spēku zaudējušiem Skolas 24.03.2021. iekšējos noteikumus Nr. VS95-21-2-nts “Izglītojamo uzņemšanas kārtība Rīgas 95.vidusskolā”.

Direktors S.Verhovskis

Pakalniete 67474186